标题：西乡县两河口镇中心学校
编辑本段定格
中仄平平，中平中仄，仄中平仄平平（韵）。 
仄平平仄，平仄仄平平（韵）。 
中仄平平仄仄，中中仄、中仄平平（韵）。 
平平仄，中平中仄，中仄仄平平（韵）。 
平平（韵），平仄仄，平平仄仄，中仄平平（韵）。 
仄平仄平平，中仄平平（韵）。 
中仄中平仄仄，中中仄、中仄平平（韵）。 
平平仄，中平中仄，中仄仄平平（韵）。 
编辑本段相关诗词
满庭芳 作者：北宋 苏轼
元丰七年四月一日，余将去黄移汝，留别雪堂邻里二三君子，会李仲览自江东来别1，遂书以遗之2 
归去来兮，君归何处？万里家在岷峨。百年强半，来日苦无多3。 
坐见黄州再闰4，儿童尽楚语吴歌5。山中友，鸡豚社酒6，相劝老东坡。 
云何，当此去，人生底事，来往如梭。待闲看秋风，洛水清波。 
好在堂前细柳，应念我，莫剪柔柯7。仍传语，江南父老，时与晒渔蓑8。 
满庭芳 作者：北宋 苏轼
有王长官者，弃官黄州三十三年，黄人谓之王先生。因送陈慥来过余，因为赋此。 
三十三年，今谁存者？算只君与长江。凛然苍桧，霜干苦难双。 
闻道司州古县，云溪上、竹坞松窗。江南岸，不因送子，宁肯过吾邦？ 
摐摐，疏雨过，风林舞破，烟盖云幢。愿持此邀君，一饮空缸。 
居士先生老矣，真梦里、相对残釭.歌声断，行人未起，船鼓已逢逢。 
满庭芳 作者：北宋 苏轼
蜗角虚名，蝇头微利，算来着甚干忙。事皆前定，谁弱又谁强。 
且趁闲身未老，须放我、些子疏狂。百年里，浑教是醉，三万六千场。 
思量，能几许？忧愁风雨，一半相妨。 
又何须抵死，说短论长。幸对清风皓月，苔茵展、云幕高张。 
江南好，千钟美酒，一曲《满庭芳》。 
满庭芳 作者：北宋 李清照
小阁藏春，闲窗销昼，画堂无限深幽。篆香烧尽，日影下帘钩。 
手种江梅更好，又何必、临水登楼？无人到，寂寥恰似、何逊在杨州． 
从来，如韵胜，难堪雨藉，不耐风揉。更谁家横笛，吹动浓愁？ 
莫恨香消玉减，须信道、扫迹难留。难言处，良窗淡月，疏影尚风流。 
满庭芳 作者：北宋秦观
山抹微云，天连衰草，画角声断谯门。暂停征棹，聊共引离尊。 
多少蓬莱旧事，空回首，烟霭纷纷。 斜阳外，归鸦万点，流水绕孤村。 
销魂，当此际，香囊暗解，罗带轻分。谩赢得青楼，薄幸名存。 
此去何时见也？襟袖上，空惹啼痕。伤情处，高城望断，灯火已黄昏。 
【赏析】 
这首词铺写男女恋人离别时的哀愁之情，以寄托自己仕途蹭蹬不遇的感怀。由写景渐入，“抹”、“粘”，下字精美传神，远景入画。角声报时，停棹点地，“离尊”说出暂对别筵，一派暮色苍茫、行色匆匆的场景。“蓬莱旧事”三句，追想旧情，多少缱绻，无限低徊，顿涌心头。插写外景，烘染凄凉况味，浓化别绪。香囊、罗带，缀以“分”、“解”，告别刹那间，密意柔情难以割合之状，宛然在目。“谩赢得”、“何时见”，思前念后，自怨自艾，无可奈何，逼出泪染襟袖，离情达到高潮。旅船远驶，城不见，夜已深，而仍回首凝望，眷顾不休。笔触精细，思绪缠绵，画景诗情，一往而深。
满庭芳 作者：北宋 秦观
晓色云开，春随人意，骤雨才过还晴。古台芳榭，飞燕蹴红英。 
舞困榆钱自落，秋千外、绿水桥平。东风里，朱门映柳，低按小秦筝。 
多情，行乐处，珠钿翠盖，玉辔红缨。渐酒空金榼，花困蓬瀛。 
豆蔻梢头旧恨，十年梦、屈指堪惊。凭阑久，疏烟淡日，寂寞下芜城。 
满庭芳 作者：北宋 秦观
碧水惊秋，黄云凝暮，败叶零乱空阶。洞房人静，斜月照徘徊。 
又是重阳近也，几处处、砧杵声催。西窗下，风摇翠竹，疑是故人来。 
伤怀！增怅望，新欢易失，往事难猜。问篱边黄菊，知为谁开？ 
谩道愁须殢酒，酒未醒、愁已先回。凭栏久，金波渐转，白露点苍苔。 
满庭芳 作者：北宋 秦观
红蓼花繁，黄芦叶乱，夜深玉露初零。霁天空阔，云淡楚江清。 
独棹孤逢小艇，悠悠过、烟渚沙汀。金钩细，丝纶慢卷，牵动一潭星。 
时时横短笛，清风皓月，相与忘形。任人笑生涯，泛梗飘萍。 
←罢不妨醉卧，尘劳事、有耳谁听？江风静，日高未起，枕上酒微醒。 
满庭芳·茶词 北宋：秦观
雅燕飞觞， 清谈挥座，使君高会群贤，密云双凤，初破缕金团， 
窗外炉烟似动，开瓶试、一品香泉，轻淘起，香生玉尘，雪溅紫瓯圆。 
娇鬟宜美盼，双擎翠袖，稳步红莲，坐中客翻愁，酒醒歌阑， 
点上纱笼画烛，花总弄、月影当轩，频相顾，余欢未尽，欲去且流连。 
满庭芳 宋：周邦彦　
风老莺雏，雨肥梅子，午阴嘉树清圆。 地卑山近，衣润费炉烟。 
人静乌鸢自乐，小桥外、新绿溅溅。 凭栏久，黄芦苦竹，疑泛九江船。 
年年如社燕，飘流瀚海，来寄修椽。 且莫思身外，长近尊前。 
憔悴江南倦客，不堪听急管繁弦。 歌筵畔，先安簟枕，容我醉时眠。 
满庭芳 作者：王宇　
天转星河，人垂帘幕，小风疏雨悠悠。武陵人远，何必又登楼。 
两盏三杯淡酒，雁字绝，点点离忧。闲云外，阳关未过，三叠也休讴。 
休休，穷望眼，双溪尚好，舴艋多愁。漫赢得、绿肥红瘦名留。 
此去何时见也，浮萍逝，只影孤舟。凝眸处，都城望断，残月已成钩。 
满庭芳 作者：王宇　
叶落汀州，乌啼江渚，秋风几度虚过。百芳归尽，飞燕蹴残荷。 
多少峥嵘岁月，空回首，烟柳婆娑。婆娑处，盈盈泪眼，沥沥雨滂沱。 
蹉跎，当此去，光阴似箭，日月如梭。待重过南楼，壮志消磨。 
应念池中白鹭，似为我，楚舞吴歌。歌声断，一池萍碎，碧水荡清波。 
满庭芳-茉莉花 宋：柳永
环佩青衣，盈盈素靥，临风无限清幽。 
出尘标格，和月最温柔。 
堪爱芳怀淡雅，纵离别，未肯衔愁。 
浸沉水，多情化作，杯底暗香流。 
凝眸，犹记得，菱花镜里，绿鬓梢头。 
胜冰雪聪明，知己谁求？ 
馥郁诗心长系，听古韵，一曲相酬。 
歌声远，余香绕枕，吹梦下扬州。 
《满庭芳》三首
【出处】：六郎师兄新浪博客 麦向莹诗词联集《诗意无缰》 
（作者：麦向莹，现代广州番禺人） 
一、酒在我心中 
竟日营营，力谋生计，一时难以抽空。曾经沧海，意匠更宽宏。忙里偷闲常去，轻剪影、探访芳踪。长将那，流风遗迹，点化作春红。 
热衷，吟几句，诙谐同好，乐也融融。兴起遂随意，戏墨楼东。细品乡愁滋味，酬莫逆、忘尽虚荣。星天下，杯中无酒，酒在我心中。 
二、菊 
步入初冬，山边篱下，泛家浮宅含英。倚门坐盼，悦己者来迎。恕我情非得已，此身寄、野外云村。谁甘隐，结庐人境，能不恋红尘？ 
缤纷。当立品，怀柔低调，仰感天恩。撷先贤清韵，风雅时人。难得奉承盛世，再无憾、抹去秋痕。花容展，不嫌寒士，倨傲帝王庭。 
三、为采花忙 
雨后斜阳，碎云几坜，晚天景色青苍。看凌虚翼，鹰隼滑翔徉。小院曾经几度，白兰馥、桂树花扬。清幽溢，沁人肺腑，瑞气满庭芳。 
东廊。闲不住，童心又起，爬上篱墙。取长竹轻捻，为采花忙。耳夹袋藏几朵，轻蹑足、悄立妻旁。惊惶问，君从何处，惹得一身香。 
编辑本段词牌作法
此调九十五字，前阕首二句各四字，不用韵。第二句一、三两字皆可仄。第三句六字，起平韵，第二、三字平仄可不拘。（“过”字作仄）第四、五句与《蓦山溪》后阕第四、五句同其句法。第六句亦六字不用韵；第一、三、五字平仄皆可不论。第七句七字，上三下四，协韵。第八句亦七字，亦为上三下四，而不协韵，且一为平收，一为仄收；一则第二、四字可仄可平，一则七个字平仄不能稍易也。末句五字，协韵；与此调第四句同。后阕换头。首句五字，为平起仄收之五言句，不用韵。第二、三句四字对句，为平平仄仄，仄仄平平。惟下第三字不能作仄，其“珠”“翠”“玉”三字均可不拘。第四、五句实亦四字对偶，惟首冠一“渐”字，在填词法中名为“一字豆”；省去此一字观之，则与上二、三两句无二致也。第六句以下均与前阕同。
编辑本段词牌格律
格律对照词：苏轼《满庭芳·三十三年》
中仄平平，中平中仄，仄中平仄平平（韵）。 
三十三年，今谁存者？算只君与长江。
仄平平仄，平仄仄平平（韵）。 
凛然苍桧，霜干苦难双。
中仄平平仄仄，中中仄、中仄平平（韵）。 
闻道司州古县，云溪上、竹坞松窗。
平平仄，中平中仄，中仄仄平平（韵）。 
江南岸，不因送子，宁肯过吾邦？
平平（韵）， 
摐摐，
平仄仄，平平仄仄，中仄平平（韵）。 
疏雨过，风林舞破，烟盖云幢。
仄平仄平平，中仄平平（韵）。 
愿持此邀君，一饮空缸。
中仄中平仄仄，中中仄、中仄平平（韵）。 
居士先生老矣！真梦里、相对残釭。
平平仄，中平中仄，中仄仄平平（韵）。 
歌声断，行人未起，船鼓已逄逄。
（说明：词牌格律与对照词交错排列。格律使用宋体字排印，对照词使用斜体字排印。词牌符号含义如下：　平：填平声字；仄：填仄声字（上、去或入声）；中：可平可仄。逗号“，”和句号“。”：表示句；顿号“、”：表示逗。粗体字：表示平声或仄声韵脚字，或可押可不押的韵脚。下划线：领格字。『』：例作对偶；〖〗：例作叠韵）
编辑本段典范词作
1.【宋】苏轼《满庭芳·归去来兮》 
2.【宋】苏轼《满庭芳·蜗角虚名》 
3.【宋】苏轼《满庭芳·三十三年》　 
4.【宋】秦观《满庭芳·山抹微云》　 
5.【宋】秦观《满庭芳·晓色云开》 
6.【宋】秦观《满庭芳·碧水惊秋》 
7.【宋】秦观《满庭芳·红蓼花繁》 
8.【宋】李清照《满庭芳·小阁藏春》　 
9.【宋】毛滂《满庭芳·夏曲》　 
10.【清】纳兰性德《满庭芳·堠雪翻鸦》 
11.【宋】周邦彦《满庭芳·夏日溧水无想山作》